Aaron Wan-Bissaka

Aaron Wan-Bissaka (1997-yil 26-noyabrda tugʻilgan) — ingliz professional futbolchisi, Premier League „Manchester Yunayted“ klubida oʻng qanot himoyachisi sifatida toʻp suradi.

Wan-Bissaka faoliyatini „Crystal Palace“ da boshlagan va 2018-19-yilgi mavsumda klubning eng yaxshi futbolchisi deb topilgan. 2019-yilda u 45 funt sterling evaziga „Manchester Yunayted“ga oʻtdi.

U asli Kongodan boʻlib, 2015-yilda Kongo Demokratik Respublikasida 20 yoshgacha boʻlgan yoshlar tarkibida bir marta maydonga tushgan. U tugʻilgan mamlakati Angliyada 20 yoshgacha va 21 yoshgacha vakillik qilishda davom etdi.

Yoshlik 
Wan-Bissaka Londonning Kroydon shahrida tugʻilgan va Kroydonning Nyu Addington shahrida oʻsgan va u yerda Good Shepherd katolik boshlangʻich maktabida oʻqigan.

Klubdagi faoliyati

Crystal Palace 

Wan-Bissaka 11 yoshidan boshlab Kristal Pelas akademiyasi tarbiyalanuvchisi edi, u yerda u qanot hujumchisi sifatida faoliyat boshlagan. U 2016-yilning dekabr oyida klub bilan professional shartnoma imzolagan.

2017-yilgi mavsumoldi safarida Wan-Bissaka yangi bosh murabbiy Frank de Bur qoʻl ostida asosiy jamoa bilan bir qator oʻrtoqlik oʻyinlarida qatnasha boshladi. Gollandiyalik murabbiy uni qanot himoyachisi sifatida oʻynatdi va bu yangi oʻyin uslubi Wan-Bissakaning mudofaa qobiliyatini oshirdi. Biroq, mavsumning birinchi yarmida De Bur oʻng qanotda Timoti Fosu-Mensa yoki Martin Kellini oʻynashni afzal koʻrdi. Yangi bosh murabbiy Roy Xojson kelgach u Joel Uordni oʻng qanotda oʻynatishni afzal koʻrdi. U yangi murabbiy qoʻl ostida oʻyin amaliyotiga ega boʻla olmadi va Eagles U23 jamoasida ijarada oʻynashga toʻgʻri keldi.

2018-yilning 25-fevralida Wan-Bissaka Premer liga doirasidagi Selhurst Parkda „Tottenham“ga qarshi o‘yinda „Crystal Palace“ safida debyut qildi. U mart oyida oʻtkazilgan toʻrtta oʻyinning ikkitasidan tashqari hammasida oʻynadi va muxlislarning 65 % ovozi bilan klubda oyning eng yaxshi futbolchisi sovrinini qoʻlga kiritdi.

2018-yilning 20-avgustida Crystal Palace "Liverpul"ga mag‘lub bo‘ldi. Wan-Bissaka klubning avgust, sentabr, oktabr va mart oylaridagi eng yaxshi futbolchisi deb topildi. 2019-yilning 30-aprelida Wan-Bissaka mavsum davomidagi ko‘rsatkichlarida „Crystal Palace“ning eng yaxshi futbolchisi deb topildi.

Manchester Yunayted 
2019-yilning 29-iyunida Wan-Bissaka Premer liganing „Manchester Yunayted“ klubi bilan besh yillik shartnoma imzoladi. „Crystal Palace“ bu transferdan 45 million funt sterling miqdorida pul ishlab oldi. „Manchester Yunayted“ bilan shartnoma imzolagandan soʻng, Wan-Bissaka barcha davrlarning oltinchi eng qimmat himoyachisiga aylandi va transfer paytida milliy terma jamoada oʻynamagan eng qimmat ingliz futbolchisiga aylandi.

Terma jamoadagi faoliyat 
Wan-Bissaka Angliyada tugʻilgan va asli Kongodan. Wan-Bissaka 2015-yil 7-oktabr kuni Kongo U20 terma jamoasi tarkibida Angliya U17 terma jamoasiga 8:0 hisobida mag‘lub bo‘ldi. Wan-Bissaka 2018-yilning mart oyida Angliyaning U20 terma jamoasiga chaqirildi. U oʻzining debyutini Polshaga qarshi oʻtkazdi, oʻsha oʻyinda u maydondan chetlatildi.

Wan-Bissaka Angliya U21 terma jamoasiga ilk bor 2018-yil sentabrida chaqirilgan va 6-sentabr kuni Karrou Roudda Niderlandiya bilan 0:0 hisobidagi durang o‘yinda 90 daqiqa o‘ynab, debyut qilgan. 2019-yil 27-may kuni Wan-Bissaka Angliyaning U21 futbolchilar o‘rtasidagi Yevropa Chempionati-2019 uchun jamoa tarkibiga jalb etildi. U turnirda bitta oʻyin oʻtkazdi, Franiyaga qarshi oʻyinda 2:1 hisobida magʻlub boʻldi va avtogol muallifiga aylandi.

2019-yil avgust oyida Wan-Bissaka Kosovo va Bolgariyaga qarshi UEFA Yevro-2020 saralash oʻyinlari oldidan Angliyaning milliy terma jamoasiga birinchi chaqiruv oldi, ammo bel jarohati tufayli jamoani tark etishga majbur boʻldi.

Oʻyin uslubi 
U oʻzining yakka kurashlari va himoyalanish qobiliyati bilan mashhur.

Shaxsiy hayot 
2021-yil dekabr oyida Wan-Bissaka haydovchilik huquqidan mahrum qilingan va sug‘urtalanmagan mashinani haydash hamda tezlikni oshirishning ikkita qoidabuzarligi aniqlangan va Leeds Magistrates sudi tomonidan olti oyga mashina haydash taqiqlandi va 31,500 funt sterling miqdorida jarimaga tortildi. Uning advokatlarining aytishicha, u oʻzining qonunbuzarligidan bexabar, chunki u manzilini DVLAda roʻyxatdan oʻtkazmagan.

Yutuqlari 
Manchester Yunayted

 UEFA Yevropa ligasi ikkinchi o‘rin sohibi: 2020-21

Shaxsiy sovrinlari 
 „Crystal Palace“ning eng yaxshi yosh futbolchisi: 2017-18
 „Crystal Palace“ning eng yaxshi futbolchisi: 2018-19
 UEFA Yevropa ligasining mavsum tarkibi: 2020-21

Manbalar 

Angliya futbolchilari
Yashayotgan insonlar
1997-yilda tugʻilganlar